*Pavyzdinė forma*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Pareiškėjo pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Juridinio asmens teisinė forma, buveinė, kontaktinė informacija, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

**PAREIŠKĖJO DEKLARACIJA**

\_\_\_\_\_\_\_\_\_\_\_\_

 (Data)

\_\_\_\_\_\_\_\_\_\_\_\_\_\_\_\_\_\_

(Sudarymo vieta)

|  |
| --- |
| Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| (Pareiškėjo vadovo ar jo įgalioto asmens pareigų pavadinimas, vardas ir pavardė) |
| tvirtinu, kad mano vadovaujama \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  (Pareiškėjo pavadinimas) |

teikianti paraišką pagal Elektros energijos iš atsinaujinančių išteklių gamybos mažos galios elektrinėse projektų atrankos organizavimo tvarkos aprašą (toliau – Aprašas) atitinka Administravimo aprašo[[1]](#footnote-1) 10 punkte, Administravimo aprašo 14.1, 14.3, 14.4 papunkčiuose, Aprašo[[2]](#footnote-2) 10.1, 10.2 papunkčiuose ir Aprašo 12 punkte nustatytus reikalavimus:

1. įmonė arba atsinaujinančių išteklių energijos bendrija nėra likviduojama arba ūkininko ūkis iš Ūkininkų ūkių registro nėra išregistruojamas Lietuvos Respublikos ūkininko ūkio įstatyme nustatyta tvarka;

2. nėra iškelta bankroto byla arba restruktūrizavimo byla, nėra pradėtas ikiteisminis tyrimas dėl ekonominės veiklos, nėra likvidavimo proceso, kreditoriai nevykdo bankroto procedūrų ne teismo tvarka;

3. nėra neįvykdytų mokesčių ar socialinio draudimo įmokų mokėjimo įsipareigojimų (išskyrus atvejus, kai šių mokesčių mokėjimas yra atidėtas);

4. iki 2019 m. gruodžio 31 d. įmonė nepatyrė sunkumų, kaip apibrėžiama 2014 m. birželio 17 d. Komisijos reglamente (ES) Nr. 651/2014, kuriuo tam tikrų kategorijų pagalba skelbiama suderinama su vidaus rinka taikant Sutarties 107 ir 108 straipsnius. Įmonė nėra neteisėtai gavusi valstybės pagalbos;

5. nėra įsiteisėjusių teismo sprendimų, dėl pažeistų kitų sutarčių dėl paramos skyrimo iš Europos Sąjungos arba Lietuvos Respublikos valstybės biudžeto lėšų;

6. nėra gautos paramos, kurią Europos Komisija būtų pripažinusi kaip neteisėtą ir nesuderintą su vidaus rinka (arba esant atitinkamų institucijų sprendimui parama yra grąžinta);

7. įrenginiams, dėl kurių kreipiamasi finansinei paramai gauti, įsigyti po 2011 m. gegužės 24 d. nepasinaudojau Atsinaujinančių išteklių energetikos įstatymo
20 straipsnio 24 dalyje nurodytais paramos šaltiniais;

8. įrenginiams, dėl kurių kreipiamasi finansinei paramai gauti, įsigyti po 2011 m. gegužės 24 d. Atsinaujinančių išteklių energetikos įstatymo nustatyta tvarka nesu įgijęs teisės į fiksuotą elektros energijos iš atsinaujinančių išteklių tarifą ar elektros energijos iš atsinaujinančių išteklių kainos priedą;

9. projekto paraiškos teikėjas arba jo atstovas (atstovai), turintis (turintys) teisę projekto paraiškos teikėjo vardu sudaryti sandorį (sandorius), buhalteris arba kitas asmuo, turintis teisę surašyti ir pasirašyti projekto paraiškos teikėjo apskaitos dokumentus, neturi neišnykusio arba nepanaikinto teistumo, dėl jų per pastaruosius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą nusikalstamame susivienijime, jo organizavimą ar vadovavimą jam, kyšininkavimą, papirkimą, sukčiavimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, mokesčių nesumokėjimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą;

10. nesu pažeidęs teisės aktų, reglamentuojančių finansinę atskaitomybę, reikalavimus per pastaruosius 5 metus.

11. projektas bus skirtas saulės arba vėjo energiją naudojančiai elektrinei statyti ar įrengti;

12. projektas bus įgyvendinamas projekto paraiškos teikėjo nuosavybės teise ar kitais teisėtais pagrindais ne mažiau kaip 15 metų valdomame turte;

13. su elektrine, dėl kurios kreipiamasi, nedalyvaujama ir neketinama dalyvauti skatinimo kvotų paskirstymo aukcione;

14. paraišką teikia atsinaujinančių išteklių energijos bendrija, labai maža, maža ar vidutinė įmonė;

15. man žinoma, kad pagal kvietimą vienas pareiškėjas gali teikti tik vieną paraišką mažos galios saulės arba vėjo energiją naudojančiai elektrinei statyti ar įrengti.

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| (Deklaraciją sudariusio asmens pareigų pavadinimas) |  | (Parašas) |  | (Vardas ir pavardė) |  |

1. Patvirtinta Lietuvos Respublikos Vyriausybės 2020 m. spalio 28 d. nutarimu Nr. 1187 „Dėl Paramos atsinaujinančių energijos išteklių plėtrai, energijos efektyvumo didinimui, moksliniams tyrimams ir eksperimentinei plėtrai atsinaujinančių išteklių energetikos sektoriuje administravimo tvarkos aprašo patvirtinimo“ [↑](#footnote-ref-1)
2. Patvirtinta Lietuvos Respublikos energetikos ministro 2020 m. lapkričio 6 d. įsakymu Nr. 1-366 „Dėl Elektros energijos iš atsinaujinančių išteklių gamybos mažos galios elektrinėse projektų atrankos organizavimo tvarkos aprašo patvirtinimo“ [↑](#footnote-ref-2)